
PARLAMENTUL ROMÂNIEI
CAMERA DEPUTAŢILOR
COMISIA PENTRU CONSTITUȚIONALITATE
COMISIA JURIDICĂ, DE DISCIPLINĂ ȘI IMUNITĂȚI
Nr. 4c-23/114/2021


	


                                                                                          Bucureşti, 02.06.2021
    PLx 107/2017/2021             
BIROULUI PERMANENT
AL

CAMEREI DEPUTAȚILOR
Vă înaintăm, alăturat, RAPORTUL COMUN asupra Legii privind respingerea Ordonanţei de urgenţă a Guvernului nr.95/2016 pentru prorogarea unor termene, precum şi pentru instituirea unor măsuri necesare pregătirii punerii în aplicare a unor dispoziţii din Legea nr.134/2010 privind Codul de procedură civilă, în procedură de reexaminare ca urmare a Deciziei Curții Constituționale nr.377 din 31 mai 2017, publicată în Monitorul Oficial al României, Partea I, nr.586 din 21 iulie 2017, transmisă în vederea reexaminării, cu adresa nr. PL.x 107/2017/2021 din 14 aprilie 2021.
	               P R E Ş E D I N T E

             Ringo DĂMUREANU
	P R E Ş E D I N T E


Mihai-Alexandru BADEA

                                                                                                         Bucureşti, 02.06.2021
                                                                                                         PLx 107/2020
RAPORT COMUN
asupra Legii privind respingerea Ordonanţei de urgenţă a Guvernului nr.95/2016 pentru prorogarea unor termene, precum şi pentru instituirea unor măsuri necesare pregătirii punerii în aplicare a unor dispoziţii din Legea nr.134/2010 privind Codul de procedură civilă
În conformitate cu prevederile art.135 din Regulamentul Camerei Deputaţilor, republicat, cu modificările şi completările ulterioare, Comisia pentru constituționalitate şi Comisia juridică, de disciplină și imunități au fost sesizate cu Legea privind respingerea Ordonanţei de urgenţă a Guvernului nr.95/2016 pentru prorogarea unor termene, precum şi pentru instituirea unor măsuri necesare pregătirii punerii în aplicare a unor dispoziţii din Legea nr.134/2010 privind Codul de procedură civilă, aflată în procedură de reexaminare, ca urmare a Deciziei Curții Constituționale nr.377 din 31 mai 2020, publicată în Monitorul Oficial al României, Partea I, nr.586 din 21 iulie 2017, transmisă cu adresa PLx 107/2017/2021.
Această Lege, adoptată de Parlamentul României, cu respectarea prevederilor art. 75 și ale art. 76 alin. (2) din Constituția României, republicată, a fost transmisă spre promulgare Președintelui României la data de 17 mai 2017.

Înalta Curte de Casație și Justiție a trimis în data de 10 mai 2020 o sesizare de neconstituționalitate referitoare la prevederile Legii.
În esenţă, au fost formulate:

- critici de neconstituţionalitate extrinsecă raportate la art.61 alin.(2) din Constituţie privind principiul bicameralismului;

- critici de neconstituţionalitate intrinsecă raportate la art.1 alin.(3) şi (5), art.15 alin.(2), art.21 alin.(3), art.124 alin.(1), art.126 alin.(1), art.142 alin.(1) şi art.147 alin.(4) din Constituţie.

Curtea Constituțională a pronunațat Decizia nr. 377 din 31 mai 2017, publicată în Monitorul Oficial al României, Partea I, nr.586 din 21 iulie 2017, prin care admite obiecția de neconstituționalitate formulată și constată că prevederile art. II și III din Legea privind respingerea Ordonanţei de urgenţă a Guvernului nr.95/2016 pentru prorogarea unor termene, precum şi pentru instituirea unor măsuri necesare pregătirii punerii în aplicare a unor dispoziţii din Legea nr.134/2010 privind Codul de procedură civilă sunt neconstituționale.
Referitor la prevederile art. I se constată că acestea nu mai produc efecte, situaţia juridică reglementată la momentul emiterii ordonanţei de urgenţă fiind depăşită.

Senatul în calitate de primă Cameră sesizată a adoptat Legea pentru respingerea ordonanței de urgență aflată în procedură de reexaminare în şedinţa din 12 aprilie 2021.

Potrivit prevederilor art. 75 din Constituția României, republicată și ale art.91    alin (9) pct.1 din Regulamentul Camerei Deputaților, republicat, cu modificările şi completările ulterioare, Camera Deputaților este Cameră Decizională.
În conformitate cu dispozițiile art.61, art.63 și art. 129 din Regulamentul Camerei Deputaților, republicat, cu modificările şi completările ulterioare, membrii Comisiei juridice, de disciplină și imunități au reexaminat Legea sus-menționată în ședința desfășurată în sistem mixt, din ziua de 5 mai 2021.

La ședința Comisiei juridice, de disciplină și imunități, deputații au fost prezenți conform listei de prezență. 

În urma dezbaterilor, membrii Comisiei juridice, de disciplină și imunități au hotărât, cu unanimitate de voturi, întocmirea unui raport preliminar de adoptare a Legii privind respingerea Ordonanţei de urgenţă a Guvernului nr.95/2016 pentru prorogarea unor termene, precum şi pentru instituirea unor măsuri necesare pregătirii punerii în aplicare a unor dispoziţii din Legea nr.134/2010 privind Codul de procedură civilă, în forma reexaminată de Senat.

Membrii Comisiei pentru constituționalitate au examinat Legea și documentele anexate, în ședința din data de 2 iunie 2021. 

Din numărul total de 13 membri ai Comisiei pentru constituționalitate au participat la şedinţă 9 deputaţi.
Membrii comisiei au hotărât cu majoritate de voturi, adoptarea Legii privind respingerea Ordonanţei de urgenţă a Guvernului nr.95/2016 pentru prorogarea unor termene, precum şi pentru instituirea unor măsuri necesare pregătirii punerii în aplicare a unor dispoziţii din Legea nr.134/2010 privind Codul de procedură civilă. 
Membrii celor două comisii propun plenului Camerei Deputaților adoptarea Legii privind respingerea Ordonanţei de urgenţă a Guvernului nr.95/2016 pentru prorogarea unor termene, precum şi pentru instituirea unor măsuri necesare pregătirii punerii în aplicare a unor dispoziţii din Legea nr.134/2010 privind Codul de procedură civilă, în forma adoptată de Senat. 
În raport cu obiectul și conținutul său, actul normativ face parte din categoria legilor ordinare.
	   P R E Ş E D I N T E
               Ringo DĂMUREANU
	                  P R E Ş E D I N T E

 Mihai-Alexandru BADEA


	S E C R E T A R

Laurenţiu-Nicolae CAZAN

	S E C R E T A R

           László-Zsolt LADÁNYI
 



	Consilier parlamentar,

Roxana David


Silvia Olaru
	Consilier parlamentar,

Alina Grigorescu

